นายกฯญี่ปุ่นประกาศเลื่อนการปรับขึ้นภาษีบริโภคเป็นทางการวันนี้
นายกฯญี่ปุ่นประกาศเลื่อนการปรับขึ้นภาษีบริโภคเป็นทางการวันนี้
1 มิ.ย. 2559

นายชินโซ อาเบะ นายกรัฐมนตรีญี่ปุ่นได้ประกาศเลื่อนการปรับขึ้นภาษีบริโภคอย่างเป็นทางการแล้ววันนี้ โดยจะเลื่อนการปรับขึ้นภาษีจากเดือนเม.ย.2560 เป็นเป็นเดือนต.ค. 2562 ท่ามกลางความกังวลเกี่ยวกับผลกระทบที่อาจจะเกิดขึ้นกับเศรษฐกิจ
การประกาศเลื่อนเวลาในการปรับขึ้นภาษีครั้งนี้นับเป็นครั้งที่สองแล้ว ภายหลังจากที่รัฐบาลได้ปรับขึ้นภาษีเป็น 8% เมื่อปี 2557 ซึ่งการตัดสินใจดังกล่าวทำให้เกิดเสียงวิจารณ์รัฐบาลว่าประสบความล้มเหลวในการฟื้นเศรษฐกิจให้สามารถยืนหยัดรับมือกับการปรับขึ้นภาษี ภายหลังจากที่การใช้จ่ายภาคครัวเรือนและการลงทุนชะลอตัวลง